**Արսենի Սերգեևիչ Պոպով**(մարտի 20, 1983, Օմսկ, ՌՍՖՍՀ, ԽՍՀՄ), ռուս կատակերգու, դերասան և դիզայներ։ «Իմպրովիզատորներ» շոուի դերասան և «Իմպրովիզացիա. Թիմերը» շոուի ժյուրիի անդամ։

Կենսագրություն
--------------

Ծնվել է 1983 թվականի մարտի 20-ին Օմսկ քաղաքում ինժեներներ Սերգեյ և Տատյանա Պոպովների ընտանիքում։ Միջնակարգ դպրոցն ավարտելուց հետո, ծնողների պնդմամբ, ընդունվել է Ֆ.Դոստոևսկի անվան Օմսկի պետական համալսարանի տնտեսագիտական ֆակուլտետ, սակայն կատճ ժամանակ այնտեղ ուսումնառելուց հետո հասկացավ, որ ցանկանում է դերասան դառնալ, և ընդունվեց նույն համալսարանի Մշակույթի և արվեստի ֆակուլտետ։ 2006 թվականին ավարտել է Վադիմ Ստանիսլավովիչ Ռեշետնիկովի կուրսը և ստացել «Դրամատիկական թատրոնի և կինոյի արտիստ» մասնագիտության դիպլոմ։

Համալսարանն ավարտելուց հետո Արսենին աշխատել է Դրամատիկական լիցեյի թատրոնում, ինչպես նաև Օմսկի հեռուստատեսության հաղորդավար։

Այդ ժամանակ «ՉելոՎԵԿ» պլաստիկ դրամատիկական թատրոնը Ուլան-Ուդեից տեղափոխվեց Օմսկ, որին միացավ Արսենին, ինչի արդյունքում 2007 թվականին տեղափոխվեց Սանկտ Պետերբուրգ։ Այդ ժամանակ նա փորձում էր կինոկարիերա սկսել և նկարահանվեց «Ձուլարան» հեռուստասերիալում, ինչպես նաև «Պայմանագրային կին» մելոդրամայի դրվագներից մեկում՝ էպիզոդիկ դերում։

Շուտով նա հանդիպում է «Իմպրովիզացիա» շոուի իր ապագա գործընկերոջը՝ Սերգեյ Մատվիենկոյին, որն այն ժամանակ «CraZy» իմպրովիզացիոն թատրոնի դերասան էր։ Շուտով Պոպովին հաջողվում է դառնալ թատրոնի դերասան։ Ժամանակի ընթացքում «CraZy» իմպրովիզացիոն թատրոնը (գլխավոր դերասանական կազմով՝ Արսենի Պոպով - Սերգեյ Մատվիենկո - Անտոն Զախարին) դառնում է Սանկտ Պետերբուրգի լավագույն իմպրովիզացիոն շոուներից մեկը։

2011-ին Պոպովը մասնակցել է «Մեր դրամարկղը» շոուին, իսկ 2012-ին Մատվիենկոյի հետ միասին մասնակցել է MUZ-TV հեռուստաալիքի *«Battle for Air»* հեռուստաշոուին։ Ո՛չ Պոպովը, ո՛չ Մատվիենկոն չդարձան ծրագրի հաղթող, բայց նրանք հասան շոուի եզրափակիչ և նկարահանվեցին «Տոչկա Յու» կատակերգական ծրագրի մի քանի դրվագներում։

2013-ին տարածաշրջանային Comedy Club-ի հավաքի ժամանակ ՏՆՏ հեռուստաալիքի ստեղծագործական պրոդյուսեր Վյաչեսլավ Դուսմուհամետովը հետաքրքրվեց CraZy-ի գործունեությամբ։ Բանակցությունների արդյունքում CraZy թատերախումբը միավորվեց մեկ այլ իմպրովիզացիոն խմբի՝ Վորոնեժի թատրոնի «Հակասական հարց»-ի դերասանների հետ, որտեղ ընդգրկվեցին Պոպովի ապագա գործընկերները «Իմպրովիզացիա» շոուում Անտոն Շաստունը և Դմիտրի Պոզովը, ինչպես նաև. շոուի պրոդյուսեր Ստանիսլավ Շեմինովը։

Նոր շոուի ձևաչափի վրա աշխատելը և թատերական ձևաչափը հեռուստատեսայինի վերածելու փորձը տևեց գրեթե երեք տարի։ Երկու անհաջող պիլոտային դրվագներից հետո՝ Անտոն Զախարինի հեռանալը թիմից և Վորոնեժի մեկ այլ դերասան Անդրեյ Անդրեևի տեղափոխումը նախագծի ստեղծագործական թիմ, ձևավորվում է «Իմպրովիզացիա» ապագա շոուի դերասանական կազմը՝ Դմիտրի Պոզով, Սերգեյ Մատվիենկո, Անտոն Շաստուն և Արսենի Պոպով։

Այս դերասանական կազմով դերասանները նկարահանում են երրորդ պիլոտային դրվագը, և արդյունքում 2016 թվականի փետրվարի 5-ին ՏՆՏ ալիքով տեղի ունեցավ «Իմպրովիզացիա» շոուի առաջին դրվագը։ Հաղորդումը դրական արձագանքներ է ստացել հեռուստադիտողների և լրագրողների կողմից և թողարկումից ի վեր մշտապես եղել է 14-ից 44 տարեկան տարիքային կատեգորիայի առաջատարների թվում։ Բացի հեռուստատեսային նախագծի վրա աշխատելուց, Արսենին զարգացնում է իր դերասանական կարիերան։ 2019 թվականին նա նկարահանվել է ռուսական ռեյվ-փոփ-փանկ խմբի՝ Little Big-ի «I՚m Ok» տեսահոլովակում։ 2019 թվականի սեպտեմբերի 13-ին տեղի ունեցավ *«Gypsy»* կարճամետրաժ ֆիլմի պրեմիերան, որում Արսենին կերտեց գլխավոր կերպարին։ 2021 թվականի փետրվարի 18-ին տեղի ունեցավ «Գիշատիչներ» լիամետրաժ կատակերգության պրեմիերան, որտեղ Արսենին խաղաց գլխավոր դերերից մեկը։

Այլ գործունեություն
-------------------

2016 թվականից Արսենին շապիկների դիզայներ է իր սեփական ապրանքանիշի՝ *«Remove the Fish»-ի* համար։ Շապիկների վրա գրությունները գրեթե միշտ կապված են «Իմպրովիզացիա» շոուի հետ։

2020 թվականի հունիսի 25-ից Արսենին դարձել է Instagram-ի Lenta խանութի «ՆԱԽԱՈՒՐԲԱԹ» բաժնի հաղորդավարներից մեկը։

2021 թվականի նոյեմբերի 22-ից *DreamApp YouTube* ալիքում թողարկվել են համանուն շոուի դրվագներ, որտեղ հաղորդավարն է Արսենի Պոպովը, և մասնակիցները փորձում են ֆիլմի կամ սերիալի իրենց գաղափարը վաճառել մի քանի հայտնի պրոդյուսերների/ռեժիսորների։

Ծանոթագրություններ
------------------

1. ↑  «Арсений Попов: фото, биография, фильмография, новости - Вокруг ТВ». *Вокруг ТВ* (անգլերեն). Վերցված է 2023 թ․ սեպտեմբերի 21-ին.
2. 1 2  «Арсений Попов - Импровизация: биография, фото, возраст, инстаграм (ТНТ)». *Участники популярных шоу* (ռուսերեն). 2016 թ․ օգոստոսի 3. Վերցված է 2023 թ․ սեպտեմբերի 21-ին.
3. ↑  «ПОПОВ Арсений Сергеевич - биография, новости, фото, дата рождения, пресс-досье. Персоналии ГлобалМСК.ру». *www.globalmsk.ru*. Վերցված է 2023 թ․ սեպտեմբերի 21-ին.
4. ↑  Городецкий, Антон. «Арсений Попов, «Импровизация» на ТНТ: «У нас в стране столько людей занимаются не тем, чем хотят» | MAXIM». *www.maximonline.ru* (ռուսերեն). Վերցված է 2023 թ․ սեպտեմբերի 21-ին.
5. 1 2 3  *Время от времени подкаст #12 Арсений Попов*, Վերցված է 2023 թ․ սեպտեմբերի 21-ին
6. ↑  Cast, Kinolift |. «Арсений Попов Фильмография Актёр Kinolift | Cast». *Kinolift | Cast - Поиск актеров. Кастинги. Онлайн пробы.* (ռուսերեն). Վերցված է 2023 թ․ սեպտեմբերի 21-ին.
7. ↑  *Manegree - Gypsy (Short movie, 2019)*, Վերցված է 2023 թ․ սեպտեմբերի 21-ին
8. ↑  «Алёна Бабенко вступает в борьбу с лайф-коучем в трейлере комедии «Хищники»». *Кино-Театр.Ру*. 2021 թ․ հունվարի 13. Վերցված է 2023 թ․ սեպտեմբերի 21-ին.
9. ↑  «Арсений Попов: «Я хихикаю от всяких шуточек, иногда даже от своих»». *weacom.ru*. 2017 թ․ օգոստոսի 11. Վերցված է 2023 թ․ սեպտեմբերի 21-ին.
10. ↑  «DreamApp - YouTube». *www.youtube.com*. Վերցված է 2023 թ․ սեպտեմբերի 21-ին.

Արտաքին հղումներ
----------------

* Арсений Попов, «Импровизация»: «Сказать мужчине, что у него нет чувства юмора, — это как сказать женщине, что она толстая»Արխիվացված 2021-01-17 Wayback Machine
* «У нас получается добрая и юмористическая „Пила"»: Арсений Попов рассказал все про «Импровизацию»Արխիվացված 2021-01-16 Wayback Machine
* Время импровизации: авангардная съемка + любимые мемы Арсения ПоповаԱրխիվացված 2021-01-15 Wayback Machine
* Актеры шоу «Импровизация»: «Мы хорошо смогли бы сыграть в каком-нибудь сериале вчетвером»Արխիվացված 2021-01-16 Wayback Machine
* В бары ходят стюардессы, кассиры и качки — чтобы пить и танцевать. Об этом новый клип Little Big на песню «IʼM OKAY»Արխիվացված 2021-06-13 Wayback Machine

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | ՎԿ · Տելեգրամ |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Internet Movie Database · ԿինոՊոիսկ |

 |